En 76-årig mand er torsdag aften afgået ved døden på Aftensol i et kolonihaveområde i Skagen, oplyser vagtchef ved Nordjyllands Politi Karsten Højrup. Uheldet skete, da han ville reparere sin tuktuk-knallert og havde understøttet den med dæk for at kravle ind under. Det oplyser et vidne, der så ham arbejde inden ulykken indtraf, til Nordjyllands Politi. Knallerten stod usikkert, og væltede senere ned over og maste den 76-årige mand, som befandt sig alene på adressen. Anmeldelsen modtog politiet klokken 18:20, men da ambulancen nåede frem, var manden livløs. De pårørende er underrettet, og en bilinspektør er ved at undersøge stedet.

Opsummering:
Manden var ved at reparere sin knallert, da ulykken indtraf.